पत्नी को समझाने के लिए घूस मांगने वाली कांस्टेबल को एक साल की सजा
महिला थाने में 1500 रुपए की रिश्वत लेते पकड़ी गई हेड कांस्टेबल ललिता तिवारी को जिला कोर्ट ने एक साल की सजा सुनाई। आरोपी ने फरियादी की रूठी प|ी को समझाने के लिए रिश्वत मांगी थी।
मंगलवार को विशेष न्यायाधीश बलराजकुमार पालोदा ने फैसला सुनाया। लोकायुक्त पुलिस ने आरोपी हेड कांस्टेबल को 25 दिसंबर 2015 को राकेश सोलंकी (30) निवासी पालदा की शिकायत पर गिरफ्तार किया था। प्रकरण के ट्रायल में फरियादी ने बयान पलटते हुए कहा था कि उससे हेड कांस्टेबल ने रिश्वत नहीं मांगी। लोकायुक्त के स्पेशल पब्लिक प्रॉसिक्यूटर डॉ. साकेत व्यास ने जब उसका प्रति परीक्षण किया तो उसने स्वीकारा कि रिश्वत मांगी थी। कोर्ट ने दो धाराओं में एक-एक साल की सजा सुनाते हुए 15-15 सौ रुपए जुर्माना लगाया। साथ ही आदेश दिया कि जुर्माने की राशि नहीं देने पर एक साल की अतिरिक्त सजा होगी। बाद में हाई कोर्ट में अपील के लिए कोर्ट ने आरोपी को जमानत दे दी।
फरियादी ने कहा था- मजदूर हूं, फिर भी नहीं मानी थी
फरियादी राकेश ने महिला थाना प्रभारी को आवेदन दिया था कि प|ी रेखा चारों बच्चों को लेकर दो माह से मायके में रह रही है। बुलवाने पर नहीं आ रही है। अत: प|ी को बुलाकर समझाकर मेरे साथ भिजवाया जाए। थाना प्रभारी ने कार्रवाई के लिए आवेदन हेड कांस्टेबल को दिया था। हेड कांस्टेबल फरियादी अपने कक्ष में ले गई और कहा कि प|ी को बुलाने के लिए दो हजार रुपए लगेंगे। फरियादी ने कहा कि वह मजदूरी करता है। उसके पास इतने पैसे नहीं हैं। लेकिन ललिता ने कहा था बिना पैसे काम नहीं होगा। इस पर फरियादी ने लोकायुक्त पुलिस से शिकायत की थी।
hin_Deva hin_Deva hin_Deva hin_Deva hin_Deva